Mindössze két hadműveletben vett részt a háború során. Az első a Yarmouth és Lowestoft elleni rajtaütés volt 1916 áprilisában, ahol rövid tűzharcot vívott a brit könnyű egységekkel (a "Harwich Force"-szal). Egy hónappal később részt vett a skagerraki csatában, ahol az első találatot jegyezhette. A zavaros éjszakai harcokból erősen kivette részét, majd röviddel éjfél után a "Posen" csatahajó véletlenül belerohant, nagy lyukat ütve a hajótesten. A betörő víz üzemképtelenné tette a hajtóműveket és a generátorokat. A mozgásképtelenné vált cirkálót a hajón maradt legénysége süllyesztette el brit rombolók felbukkanásakor.